CELEX: 32016D1694
Language: ro
Date: 2016-09-20 00:00:00
Title: Decizia de punere în aplicare (PESC) 2016/1694 a Consiliului din 20 septembrie 2016 privind punerea în aplicare a Deciziei (PESC) 2015/1333 privind măsuri restrictive având în vedere situația din Libia

21.9.2016   
            
            
               RO
            
            
               Jurnalul Oficial al Uniunii Europene
            
            
               L 255/33
            
         DECIZIA DE PUNERE ÎN APLICARE (PESC) 2016/1694 A CONSILIULUI
   din 20 septembrie 2016
   privind punerea în aplicare a Deciziei (PESC) 2015/1333 privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2),
   având în vedere Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (1), în special articolul 13 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 31 iulie 2015, Consiliul a adoptat Decizia (PESC) 2015/1333.
            
         
               (2)
            
            
               În conformitate cu Decizia (PESC) 2015/1333, Consiliul a efectuat o revizuire completă a listei persoanelor și entităților care figurează în anexele II și IV la decizia respectivă.
            
         
               (3)
            
            
               O persoană ar trebui eliminată de pe lista persoanelor fizice care fac obiectul măsurilor restrictive, prevăzută în secțiunea A din anexele II și IV la Decizia (PESC) 2015/1333.
            
         
               (4)
            
            
               Prin urmare, anexele II și IV la Decizia (PESC) 2015/1333 ar trebui să fie modificate în mod corespunzător,
            
         ADOPTĂ PREZENTA DECIZIE:
   Articolul 1
   Anexele II și IV la Decizia (PESC) 2015/1333 se modifică în conformitate cu anexa la prezenta decizie.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 20 septembrie 2016.
      
         
            Pentru Consiliu
         
         
            Președintele
         
         I. KORČOK
      
   
   
      (1)  JO L 206, 1.8.2015, p. 34.
   
      ANEXĂ
      
                  I.
               
               
                  Numele următoarei persoane, precum și rubrica aferentă acesteia se elimină din lista prevăzută în secțiunea A din anexa II la Decizia (PESC) 2015/1333:
                  A.   Persoane
                  
                              15.
                           
                           
                              Colonelul Taher JUWADI
                           
                        
            
                  II.
               
               
                  Numele următoarei persoane, precum și rubrica aferentă acesteia se elimină din lista prevăzută în secțiunea A din anexa IV la Decizia (PESC) 2015/1333:
                  A.   Persoane
                  
                              15.
                           
                           
                              Colonelul Taher JUWADI